Skredder

En skredder er en håndverker som designer og produserer klær og kostymer.  Faget har røtter tilbake til 1200-tallet. Tidligere var det mulig å ta norsk fagbrev både som herreskredder og som dameskredder, men i 1997 ble muligheten til å ta fagbrev som dameskredder avviklet. Per 2019 er det fortsatt mulig å ta fagbrev som herreskredder. 

Skreddere arbeider på for eksempel skredderverksted, fabrikk eller egen virksomhet. Ofte jobber de på oppdrag fra kunder.

I Norge per 2019 er utdannelsen til dette yrket en del av det videregående utdanningsprogrammet Design og håndverk. Du må gå to år på skole og to år i lære ute i bedrift. Første skoleåret kalles «Vg1 Design og håndverk» og andre skoleåret kalles «Vg2 Design og tekstil».

Herreskredderfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.Utdanningsdirektoratets informasjon om ordningen  

 Referanser 

 Eksterne lenker 
 Utdanning.no sin yrkesbeskrivelse av herreskredder
 Design og håndverk – Herreskredder

Kategori:Håndverksyrker
Kategori:Mesterfag
Kategori:Tekstilfag

es:Sastre